open-index/open-wikipedia-markdown huggingface dataset:
Olenekiano

O **Olenekiano** é unha división da escala temporal xeolóxica, a segunda idade ou piso do Triásico Inferior, primeiro terzo do período Triásico. Esta idade esténdese de 249 até 245 millóns de anos atrás, aproximadamente. O Olenekiano sucede o Induano, a primeira idade do Triásico Inferior e precede o Anisiano, primeira idade do Triásico Medio.

O nome deriva de Olenëk, en Siberia.
National Women's Hall of Fame

'''National Women's Hall of Fame** (en galego, **Salón Nacional da Fama de Mulleres''') é unha institución estadounidense creada en 1969, na cidade de Seneca Falls, Nova York, onde se celebrou a primeira Convención sobre os Dereitos da Muller en 1848. A misión do salón, establecida na súa declaración de 1969, é: "honrar a perpetuidade as mulleres cidadás dos Estados Unidos de América cuxas contribucións ás artes, deportes, negocios, educación, goberno, humanidades, filantropía e ciencia foron de grande importancia e valor para o desenvolvemento do seu país.

O National Women's Hall of Fame distingue as mulleres estadounidenses a través dun rigoroso proceso de selección no que participan representantes de importantes organizacións do país e expertos en diferentes áreas. As nomeadas son seleccionadas en función da medida en que os cambios que realizaron afectan aos aspectos sociais, económicos e culturais da sociedade; o impacto que tiveron a nivel nacional ou global, os resultados do cambio producido; e o valor duradeiro deses logros ou cambios.

A idea xurdiu de John Rosenkrans, presidente do Eisenhower College, onde se albergou o salón ata 1979, cando a organización comprou un edificio bancario no distrito histórico de Seneca Falls e renovouno para convertelo na nova sede do salón e no lugar da súa residencia e da exposición permanente.

## Notas 
## Véxase tamén 
### Bibliografía 
*
Mellor Quinteto da ACB

O **Mellor Quinteto da ACB** é un premio outorgado pola Asociación de Clubs de Baloncesto aos cinco mellores xogadores da Liga ACB. De entre os cinco escollidos, un recibe o premio MVP ao mellor xogador da temporada. Estes galardóns foron entregados por vez primeira na temporada 2003−04. Os xogadores son escollidos mediante votación entre medios de comunicación, seareiros, adestradores e os propios xogadores. Desde a temporada 2015−16 tamén se galardoa ao segundo mellor quinteto da competición.

## Galardoados 
A seguinte é unha lista dos gañadores do galardón temporada a temporada. A nacionalidade amosada refírese á que o xogador representa a nivel internacional.

## Notas 
## Véxase tamén 
### Outros artigos 
* Liga ACB
* Líderes estatísticos da ACB

### Ligazóns externas 
* Páxina web oficial da Liga ACB
Induano

O **Induano** é unha división da escala temporal xeolóxica, a primeira idade ou piso do Triásico Inferior, primeiro terzo do período Triásico, e polo tanto, do Mesozoico. Esta idade esténdese desde 251 até 249 millóns de anos atrás, aproximadamente. O Induano sucede a última época do período Permiano e precede o Olenekiano, a última idade do Triásico Inferior, ocupando a época entre 251 ± 0.4 Ma e 249.7 ± 0.7 Ma.

Nesta época, gran parte do planeta encontrábase sen vida, deserto, quente e seco. A maior parte da auga era hipóxica.

## Véxase tamén 
### Outros artigos 
*Extinción do Permiano-Triásico
### Ligazóns externas 
*https://web.archive.org/web/20090207181340/http://stratigraphy.org/geowhen/stages/Induan.html
*https://web.archive.org/web/20101026102535/http://www.palaeos.com/Mesozoic/Triassic/Induan.html
Reboredo, Vilar de Donas, Palas de Rei

**Reboredo** é un lugar da parroquia de Vilar de Donas no concello lugués de Palas de Rei, na comarca da Ulloa. Segundo o Instituto Galego de Estatística, en 2021 estaba despoboado.

## Lugares e parroquias
### Lugares de Vilar de Donas
### Parroquias de Palas de Rei
## Notas
Tratado de Pinckney

O **Tratado de Pinckney** é un tratado entre España e os Estados Unidos. Tamén se coñece como **Tratado de San Lorenzo** ou **Tratado de Madrid** **de 1795**. 

## Historia 
O tratado foi presentado ao Senado dos Estados Unidos o 26 de febreiro de 1796 e despois de varias semanas de debate foi ratificado o 7 de marzo de 1796. Foi ratificado por España o 25 de abril de 1796 e nesa data intercambiáronse as ratificacións. O tratado foi proclamado o 3 de agosto de 1796.

### Contido 
Definía os límites dos Estados Unidos coas colonias españolas e garantiu os dereitos de navegación dos Estados Unidos no río Mississippi. O título completo do tratado é ***Tratado de amizade, límites e navegación entre España e os Estados Unidos*** (en inglés *Treaty of Friendship, Limits, and Navigation Between Spain and the United States*). Thomas Pinckney negociou o tratado para os Estados Unidos e don Manuel Godoy representou a España. Entre outras cousas, puxo fin á primeira fase da Controversia da Florida Occidental, unha disputa entre as dúas nacións polos límites da colonia española de Florida Occidental.

## Notas 
## Véxase tamén 
### Outros artigos 
* Alabama
* Florida, Estados Unidos
* Florida española
* Luisiana, Estados Unidos
* Luisiana, Nova Francia
Vingt Cinq

**Vingt Cinq** (*Vintecinco* en galego) é a capital das illas Agalega, dúas illas do océano Índico, gobernadas pola República de Mauricio. Está situada na Illa Norte, preto dun pequeno aeródromo. Na cidade, hai unha escola primaria (Jacques Le Chartier Government School) e un hospital. Crese que o nome, Vingt Cinq, fai referencia ao número de lategazos que os escravos da illa recibían como castigo.

Vingt Cinq está situado ao norte de Mauricio, e ten unha poboación de 200 habitantes (2012). A xente da illa é na súa maioría de orixe francesa. Tamén viven na illa os descendentes dos primeiros escravos de África continental desde Madagascar ata Mauricio.

## Notas
;Referencias

## Véxase tamén 
### Outros artigos 
* Joan de Novoa 
### Ligazóns externas 
*Government of Mauritius - Agalega
José Ramos López

**José Ramos López**, nado en Buenos Aires en 1911 e finado en Lugo o 21 de outubro de 1936, foi un mestre e político galego.

## Traxectoria 
Foi directivo en Lugo do Partido Obrero de Unificación Marxista (POUM), participou nos mitins da Coalición Republicana nas eleccións de febreiro de 1936, e foi delegado gobernativo no Courel nesas eleccións, onde foi agredido polo fiscal municipal recibindo un disparo. Mestre nacional, aprobou a reválida en xuño de 1936. Pertenceu a FETE-UGT, presidindo o acto de clausura do congreso provincial da FETE de Lugo en abril de 1936. 

Logo do golpe de Estado do 18 de xullo de 1936 foi detido. Xulgado en Lugo en consello de guerra acusado de traizón, foi condenado a pena de morte e multa mancomunada de 1,5 millóns de pesetas. Foi executado en Lugo o 21 de outubro de 1936 ás 18 h. con Ramón García Núñez, Perfecto Abelairas Castro, Ángel Pérez López e Rafael de Vega Barrera. Para facerlle fronte ás responsabilidades políticas embargáronlle os seus bens.

## Notas 
## Véxase tamén 
### Bibliografía 
* 
* 
### Ligazóns externas 
* Ficha en represión franquista en Lugo
Rock Dog

***Rock Dog*** (en , ''Yáogǔn Zàng'áo*) é unha película de animación de comedia chinesa-estadounidense de 2016. Dirixida por Ash Brannon, a película está baseada na novela gráfica "*Tibetan Rock Dog''" de Zheng Jun.

## Sinopse 
Unha radio cae do ceo nas mans dun Mastín Tibetano curioso e lévao nunha viaxe para cumprir o seu soño de converterse en músico, comezando unha serie de acontecementos inesperados.

## Personaxes 
* Luke Wilson como Bodi
* J. K. Simmons como Khampa
* Eddie Izzard como Angus Scattergood
* Lewis Black como Linnux
* Sam Elliott como Fleetwood Yak
* Kenan Thompson como Riff
* Mae Whitman como Darma
* Jorge Garcia como Germur
* Matt Dillon como Trey

## Notas 
## Véxase tamén 
### Ligazóns externas
Thomas M. Pettit

**Thomas McKean Pettit**, nado en Filadelfia o 26 de decembro de 1797 e finado na mesma cidade o 30 de maio de 1853, foi un xurista e político estadounidense, nomeado director da Casa da Moeda dos Estados Unidos pouco antes do seu falecemento.

## Traxectoria 
Thomas M. Pettit naceu en Filadelfia o 26 de decembro de 1797, fillo de Elizabeth McKean e do comerciante Andrew Pettit, e neto dun delegado no Congreso Continental e dun dos asinantes da Declaración de Independencia dos EEUU.

Pettit Ingresou na Universidade de Pensilvania en 1812, e nela acadou a súa licenciatura en Dereito en 1815

## Vida persoal 
Thomas M. Pettit casou o 7 de febreiro de 1828 con Sara Berry Dale (1804-1853), con quen tivo 7 fillos.

## Notas 
## Véxase tamén 
### Bibliografía 
* Evans, G. G. (1893). "Thomas M. Pettit". En *Illustrated history of the United States mint.*.. G. G. Evans, Filadelfia. Páxina 103.
* Forrer, L. (1909). "." *En Biographical dictionary of medallists*. Vol. IV. Spink & Son, Londres. Páxina 470.
* Smith, P. (2012). "". En *American Numismatic Biographies*. Páxina 291.

### Outros artigos 
* Director da Casa da Moeda dos Estados Unidos
Río Yamato

O  é un río que cruza as prefecturas de Nara e Osaka, Xapón, e desemboca na baía de Osaka. É tamén denominado  no seu curso superior. O río Yamato comeza onde finaliza o río Kamenose, que discorre entre os picos rochosos das cadeas montañosas de Ikoma e Kongo.

Orixinalmente, o río fluía cara ao norte desde Kashiwara, mais, desde 1704, o seu curso foi alterado, desviándoo cara ao oeste.

O río Yamato nace ao norte da cidade de Sakurai, cerca do monte Kaigahira, a unha altitude de 822&nbsp;m sobre o nivel do mar. Desemboca na baía de Osaka, entre as cidades de Osaka e Sakai.

## Notas
Coalición electoral

Denomínase **coalición**, **lista** ou **pacto electoral** á agrupación de partidos políticos e/ou alianzas políticas ou organizacións cidadás que teñen como obxectivo presentar unha candidatura única nun proceso electoral. Non se debe confundir cos acordos electorais previos, xa que as coalicións electorais, coa unión de varias formacións, buscan obter un mellor resultado por unha dobre vía. En primeiro lugar, mostran ao electorado a capacidade de agrupar ao redor dun candidato ou programa común os distintos pareceres. Por outra banda, buscan adquirir vantaxes dos sistemas electorais (maioritarios ou proporcionais) ao tempo da adxudicación de escanos ou outros postos. O obxectivo é, así, que os votos dirixidos a grupos minoritarios se sumen a outros que, por separado, non lograrían representación política. 

O réxime xurídico das coalicións electorais varía en función dos países. Na maioría, no período anterior ao proceso electoral, para poder concorrer con candidatura propia, requírese a entrega, por parte das direccións dos partidos políticos, dos acordos polos que formalizan a unión. Posteriormente inscríbense nun rexistro creado ao efecto ante o órgano da administración pública designado ou o órgano electoral xudicial. No devandito documento debe constar o nome da coalición, o símbolo e as siglas, os grupos políticos que a integran e as eleccións ás que pretenden concorrer.

As limitacións para a creación de coalicións electorais varían conforme as diferentes lexislacións. Nuns países esíxese que o partido político que se integre na coalición non poida concorrer á mesma convocatoria coas súas propias siglas, mesmo en circunscricións ou distritos electorais onde a coalición non se presente.

## Notas
Moonfall (filme)

***Moonfall*** é un filme de 2022 escrito, dirixido e producido por Roland Emmerich. Está protagonizado por Halle Berry, Patrick Wilson, John Bradley-West, Michael Peña, Charlie Plummer, Kelly Yu e Donald Sutherland. Conta a historia de dous antigos astronautas e un teórico da conspiración que descobren a verdade oculta sobre a Lúa, cando esta de súpeto abandona a súa órbita. Rodado en Montreal cun orzamento de 138-146 millóns de dólares, é un dos filmes de produción independente máis caros que se fixeron nunca. O filme estreouse nos cinemas dos Estados Unidos o 4 de febreiro de 2022 a través de Lionsgate. Foi un fracaso de recadación, conseguindo só 58 millóns de dóares, e recibiu valoracións negativas por parte da crítica.

Estreouse en Amazon Prime Video con opción de dobraxe e subtitulado en galego.

## Personaxes 
* Halle Berry como Jocinda Fowler
* Patrick Wilson como Brian Harper
* John Bradley-West como K.C. Houseman
* Michael Peña como Tom Lopez
* Charlie Plummer como Sonny Harper
** Azriel Dalman como Sonny Harper de novo
* Kelly Yu como Michelle
* Donald Sutherland como Holdenfield
* Eme Ikwuakor como Xeneral Doug Davidson
* Carolina Bartczak como Brenda Harper
* Maxim Roy como Gabriella Auclair
* Frank Schorpion como Xeneral Jenkins
* Stephen Bogaert como Albert Hutchings
* Andreas Apergis como Tenente Coronel Reed
* Kathleen Fee como Mrs. Elaine Houseman

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
C. George Boeree

**Cornelis George Boeree** (Badhoevedorp, Ámsterdam, Países Baixos, 15 de xaneiro de 1952 - Shippensburg, Pensilvania, Estados Unidos, 5 de xaneiro de 2021​) foi un psicólogo neerlandés, naturalizado estadounidense, e profesor emérito na Universidade de Shippensburg, especializado na teoría da personalidade e a historia da psicoloxía.

## Biografía 
Recibiu o seu doutoramento en 1980 da Universidade estatal de Oklahoma.​ É o autor dos primeiros textos sobre psicoloxía en Internet,​ os cales están dispoñibles gratuitamente desde 1997. Foron traducidos ao alemán,​ o español,​ e o búlgaro.

Tamén é o inventor do idioma auxiliar lingua franca nova, aparecido en Internet en 1998.

En 1956 mudouse coa súa familia a Long Island, Nova York. En 1972 casou con Judy Kovarik, con quen tivo tres fillas.

Morreu o 5 de xaneiro de 2021 dun cancro de páncreas na súa casa en Pensilvania.

## Notas
Harriet Creighton

**Harriet Baldwin Creighton**, nada en Delavan (Illinois), o 27 de xuño de 1909 e finada o 9 de xaneiro de 2004, foi unha botánica, xenetista e educadora estadounidense.

## Traxectoria 
Graduouse no Wellesley College en 1929, completando o seu doutoramento na Universidade de Cornell en 1933. Durante o seu tempo en Cornell, traballou no campo da citoxenética do millo con Barbara McClintock, e ambas publicaron un artigo moi influente en 1931 no que describiu o cruzamento cromosómico por primeira vez. Ese traballo, parte do seu doutoramento. proporcionou a evidencia clave de que os cromosomas transportaban e intercambiaban información xenética e, polo tanto, de que os "xenes" dos trazos físicos se levan nos cromosomas. A súa asesora foi Barbara McClintock quen dirixiu o seu doutoramento.

Tras completar o seu doutoramento, ensinou na Universidade de Cornell e no Colexio de Connecticut, e posteriormente regresou a Wellesley onde ensinou ata a súa xubilación en 1974. Tamén sacou un tempo da súa carreira para servir na Mariña dos Estados Unidos durante a Segunda guerra mundial.

## Notas
Sara Seager

**Sara Seager**, nada en Toronto o 21 de xullo de 1971,  é unha astrónoma e científica planetaria canadense. É profesora do Instituto Tecnolóxico de Massachusetts e é coñecida polo seu traballo sobre os planetas extrasolares e as súas atmosferas. É autora de dous libros de texto sobre estes temas, e foi recoñecida polas súas investigacións por *Popular Science*, *Discover Magazine*, *Nature*, e *TIME Magazine*. Seager recibiu unha bolsa MacArthur en 2013 polo seu traballo teórico sobre a detección de sinais químicos en atmosferas de exoplanetas e o desenvolvemento de observatorios de baixo custo para a observación de tránsitos planetarios.

## Traxectoria 
Seager é de orixe xudía, o seu pai, David Seager, foi un pioneiro e un dos líderes mundiais no transplante capilar, fundando o Toronto Hair Transplant Center. Ela obtivo unha licenciatura en Matemáticas e Física pola Universidade de Toronto en 1994, cunha bolsa do NSERC University Student Research Award, e un doutoramento en astronomía pola Universidade de Harvard en 1999. Na súa tese de doutoramento desenvolveu modelos teóricos de atmosferas en planetas extrasolares baixo a supervisión de Dimitar Sasselov.

Ingresou no Massachusetts Institute of Technology en xaneiro de 2007 como profesor asociado en Física e Ciencias Planetarias; foi titular en xullo de 2007, e foi elevada a profesora titular en xullo de 2010.

### Investigación 
A NASA referiuse a ela como "unha Indiana Jones astronómica". Sara Seager utilizou o termo "anana gasosa" para un planeta de gran masa tipo super-Terra composto principalmente por hidróxeno e helio nunha animación dun modelo do exoplaneta Gliese 581c. O termo "anana gasosa" tamén se utilizou para referirse a planetas máis pequenos que os planetas xigantes gasosos, con atmosferas densas de hidróxeno e helio.

En 2013, propuso unha versión paralela á ecuación de Drake para estimar o número de planetas potencialmente habitables na nosa galaxia.

## Premios e recoñecementos 
Seager recibiu en 2012 o Premio Sackler polo seu traballo "análise de atmosferas e composicións internas de planetas extrasolares", o Premio Helen B. Warner en Astronomía da Sociedade Astronómica Americana en 2007 por desenvolver "técnicas fundamentais para comprender, analizar e atopar as atmosferas dos planetas extrasolares, e o Premio Harvard Bok de Astronomía de 2004.

En 2012, foi nomeada Fellow da American Association for the Advancement of Science e en 2013 foi elixida Fellow da Royal Astronomical Society of Canada. En setembro de 2013, recibiu unha bolsa MacArthur. Foi elixida para a American Philosophical Society en 2018.

## Notas 
## Véxase tamén 
### Ligazóns externas 
* Biografía na exposición Astrónomas
Gomorra (libro)

***Gomorra*** é un libro de xornalismo de investigación escrito por Roberto Saviano e publicado en 2006, o cal documenta a infiltración de Saviano en varias das áreas de negocio controladas ou afectadas pola Camorra.

## Sinopse 
O libro descrube as particularidades dos negocios clandestinos da Camorra, a poderosa organización mafiosa de Nápoles. Neste libro, Saviano emprega a prosa e o estilo xornalístico para narrar a historia da Camorra, expoñendo o seu territorio e as súas conexións comerciais.

## Acollida 
*Gomorra* gañou numerosos premios literarios. En xaneiro de 2009, o número de copias vendidas en Italia superou os 2&nbsp;000&nbsp;000.

## Notas
Distrito de Hersfeld-Rotenburg

O **distrito de Hersfeld-Rotemburg** (en alemán: *Landkreis Hersfeld-Rotenburg*) é un Landkreis (*distrito rural*) alemán da rexión de Kassel, no Land de Hessen.

O dsitrito actual está formado pola fusión dos antigos distritos de Bad Hersfeld e Rotemburg.

A capital adminiatrativa do distrito é a cidade de Bad Hersfeld.

## Xeografía 
O distrito comprende os vales medios, *Fuldatal*, do río Fulda.

Situado a unha altittude media de 197 msnm, ocupa unha superficie de 1&nbsp;097,15 km².

Segundo o censo de 31 de decembro de 2020, a súa poboación era de 120 304 habitantes, polo que a súa densidade de poboación, nese ano, era de 110 hab./km².

## Composición do distrito 
(O número de habitantes indicado é do censo do 30 de xuño de 2006).

## Historia 
En 1821 creáronse os distritos en Hessen, incluíndo os distritos de Hersfeld e de Rotemburg, que permaneceron case inalterados (excepto nun breve período despois da revolución de 1848, cando foron disoltos cando de produciu a anexión de Hessen-Kassel por Prusia e a creación do estado de Hessen. En 1972 ambos os distritos fusionáronse nun só.

## Esudo de armas 
O seu escudo de armas é unha combinación dos dous escudos dos dous distritos precursores. A cruz da metade esquerda está tomada da abadía de Hersfeld; a rama de tilo está tomada das armas da cidade de Rotemburg.

## Cidades irmandadas 
* Działdowo, Polonia
* Hyvinkää, Finlandia

## Notas 
## Véxase tamén 
### Ligazóns externas 
* Páxina web oficial .
* Tourismus im Landkreis Hersfeld-Rotenburg   .
Over the Garden Wall

***Over the Garden Wall*** é unha miniserie estadounidense de animación creada por Patrick McHale para Cartoon Network. A serie conta a historia de dous medios irmáns que viaxan a través dun misterioso bosque para atopar o camiño a casa, atopando moitos personaxes e cousas estrañas na súa viaxe. A serie está baseada na curtametraxe animada de McHale *Tome of the Unknown*, que foi producida como parte do programa de desenvolvemento de curtametraxes Cartoon Network Studios. Elijah Wood e Collin Dean son a voz dos protagonistas Wirt e Greg, e Melanie Lynskey é a voz de Beatrice. O resto do elenco de voces inclúe a Christopher Lloyd, Tim Curry, Bebe Neuwirth, Chris Isaak, Shirley Jones, Thomas Lennon,  Jack Jones, Jerron Paxton, John Cleese e Samuel Ramey. The Blasting Company compuxo a banda sonora. *Over the Garden Wall* emitiuse durante a semana do 3 ao 7 de novembro de 2014.

## Personaxes 
* Elijah Wood como Wirt
* Collin Dean como Gregory (Greg)
* Melanie Lynskey como Beatrice
* Christopher Lloyd como o leñador
* Jack Jones como ra de Greg
* Samuel Ramey como a Besta

## Notas 
## Véxase tamén 
### Bibliografía 
* 
*
Bad Hersfeld

**Bad Hersfeld** é unha pequena cidade, a capital do distrito de Hersfeld-Rotenburg, ao leste do Land de Hesse, Alemaña.

Situada á beiras do río Fulda, é famosa polo seu balneario e o seu festival de música clásica, o *Bad Hersfelder Festspiele*, que se realiza todos os veráns desde 1951, e polo que a cidade é coñecida como *a Salzburgo do norte*.

Outra festa famosa na cidade é a *Lullusfest*, que de celebra o 16 de outubro, en memoria da morte de San Lulo de Hersfeld (710-786) , que foi o primeiro arcebispo permanente de Maguncia e o primeiro abade da abadía de Hersfeld, e que é a festividade local máis antiga do mundo xermanófono.

Bad Hersfeld é ademais famosa por posuír as maiores ruínas dunha igrexa de estilo románico de Europa, a igrexa da citada abadía. 

## Xeografía 
[miniatura|Ruínas da igrexa [Arquitectura románica|románica]]

Situada a 212 msnm, o municipio ocupa unha superficie de 73,82 km².

Segundo o censo do 31 de decembro de 2021 contaba con 30 101 habitantes, polo que a súa densidade de poboación, nese ano, era de 407 hab./km2.

A cidade atópase na depresión de Hersfeld, que está formada pola confluencia dos ríos Fulda e Haune. 

O centro da cidade está na marxe esquerda do Fulda.

Na cidade, o río Geisbach desemboca no Fulda e inmediatamente debaixo da cidade, na marxe dereita, o río Solz.

O punto máis baixo do concello está a 195 m sobre o nivel do mar, na desembocadura do Solz no Fulda, e o punto máis alto está a 408 m sobre o nivel do mar.

As cidades importantes máis próximas a Bad Hersfeld son Kassel, a 52 km ao norte, Gießen, a 79 km ao suroeste.

## Galería 

Bad Hersfeld vom Klinikum aus.jpg|Vista panorámica da cidade
Hersfeld doppelkreuz.jpg|Dupla cruz, símbolo da cidade, na entrada ao barrio da abadía
Hersfeld stadteingstele B62.jpg|Placa de benvida á entrada da cidade, co logotipo dela
Stiftsruine Hersfeld.jpg|Ruínas da abadía de Hersfeld
Hersfeld Bahnhof Vorplatz.jpg|Praza fronte á estación do ferrocarril
Kurpark bad hersfeld.jpg|Xardín do balneario de Bad Hersfeld

 
## Notas 
## Véxase tamén 
### Outros artigos 
* Abadía de Hersfeld
* Lulo de Hersfeld

### Ligazóns externas 
* Páxina web oficial
Rotemburg

**Rotemburg** (oficialmente en alemán: *Rotenburg an der Fulda*), é unha pequena cidade do distrito de Hersfeld-Rotenburg, ao leste do Land de Hessen, Alemaña.

## Xeografía 
[miniatura|300px|Casas antigas de Rotenburg á beira do [río Fulda]]
Encóntrase situada a uns 180 msnm, á beira do río Fulda, un dos afluentes do río Weser.

A cidade atópase ao sur da cordilleira Stölzinger Gebirge, na parte máis estreita do val do Fulda. O punto máis baixo da cidade está a 180 m sobre o nivel do mar, na zona próxima ás dúas pontes que cruzan o río Fulda que unen a Cidade Vella e a Cidade Nova; estas ponte son a *Alte Fuldabrücke* ("Ponte vella de Fulda") e a *Brücke der Städtepartnerschaften* ("Ponte das asociacións da cidade"). O punto máis alto da cidade é o Alheimer de 548,7 m de altura, situado no límite da cidade de Rotenburg e a comunidade veciña de Alheim.

Ocupa unha superficie de 79,84 km2. A súa poboación, segundo o censo de 31 de decembro de 2020, era de 13 959 habitantes, polo que a súa densidade de poboación, nese ano, era de 170 hab./km2.

As cidades importantes máis próximas son Bad Hersfeld (a 16 km ao sur), Kassel (a 50 km ao norte) e Fulda (a 70 km ao sur).

## Historia 
A cidade foi a capital do Landgraviato de Hesse-Rotenburg desde 1627 a 1834. Foi incendiada durante a Guerra dos Trinta Anos polas tropas do Sacro Imperio Romano Xermánico en febreiro de 1637.

### Antigo distrito 
En 1821 creáronse os distritos en Hessen, incluíndo os distritos de Hersfeld e de Rotenburg, que permaneceron case inalterados (excepto nun breve período despois da revolución de 1848, cando foron disoltos cando de produciu a anexión de Hessen-Kassel por Prusia e a creación do estado de Hessen. En 1972 ambos os distritos fusionáronse nun só.

## Galería 

DEU Rotenburg an der Fulda COA.svg|Escudo de armas
Schloss rotenburg frontansicht.jpg|Castelo do Landgrave en Rotenburg, vista frontal do edificio central
Rathaus rotenburg a f.jpg|Casa do Concello de Rotenburg (construída entre 1597 e 1598)
Alstadtstraße 16, von Norden Rotenburg an der Fulda 20180223 001.jpg|Altstadtstraße 16 de Rotenburg, vista desde o norte 
Rotenburg Fulda-Jakobikirche.jpg|Igrexa de Santiago o Maior, patrón da cidade, na praza do mercado
Rotenburg Fulda-Marstall.jpg|Marstall en Rotenburg (construído en 1570)

## Notas 
## Véxase tamén 
### Outros artigos 
* Distrito de Hersfeld-Rotenburg

### Ligazóns externas 
* Páxina web oficial .
Lago Towuti

thumb|Lago Towuti en 1930
O **Lago Towuti** () é un lago da rexencia de Luwu Oriental, na provincia de Célebes do Sur, Indonesia. Arrodeado de montañas, é o maior dos lagos da illa de Sulawesi e un dos cinco lagos do sistema lacustre de Malili (os outros son Matano e os pequenos Mahalona, Masapi e Lontoa (Wawantoa)). Un río leva a auga do lago á baía de Boni. Nas súas costas atópase a poboación de Laronda.

## Ecoloxía
Ao igual que os outros lagos do sistema Malili, Towuti ten un gran número de especies endémicas, como peixes *Telmatherinidae*, *Glossogobius*, *Mugilogobius*, *Nomorhamphus* e *Oryzias*, camaróns *Caridina*, cangrexos *Parathelphusidae* (*Nautilothelphusa*, *Parathelphusa* e *Syntripsa*) e caracois *Tylomelania*.

Entre estas, *Caridina spongicola* vive en esponxas de auga doce, sendo unha das dúas especies coñecidas de camaróns de auga doce que practican o comensalismo (a outra é un camarón *Limnocaridina*, que vive de mexillóns do Lago Tanganica).

## Notas
Río Geisbach

O **Geisbach** é un pequeno río de Hessen, Alemaña.

Ten unha lonxitude de 22,1 km, e unha conca de 76,227 km².

O Geisbach desemboca no Fulda en Bad Hersfeld.

O Fulda, á súa vez, desemboca no Wesser, e este, no Mar do Norte.

## Notas
Camarón arlequín

***Caridina woltereckae***, ou **camarón arlequín**, é un camarón de auga doce endémico de Sulawesi, Indonesia. É endémico do lago Towuti.

Vive en substratos rochosos. Está actualmente ameazada polo introdución de especies como o cíclido corno de flor, así como pola contaminación da actividade humana, da minaría do níquel e da recolleita incontrolada para o mercado dos acuarios.

## Notas
## Véxase tamén
Caridina multidentata

***Caridina multidentata***, coñecida cos nomes de **camarón de Amano**, **camarón do Xapón** ou **camarón do Yamato**, é unha especie de camarón de auga doce orixinaria do río Yamato (Xapón) que habita tamén nalgunhas áreas de Corea e Taiwán, sen que estea claro se é nativa nestas últimas localizacións ou foi introducida. Vive en «enxames» de decenas ou centenas de exemplares. Ten corpo translúcido, cuberto lateralmente con puntos marróns avermellados de ± 0.3 mm, que asemellan facer unha liña crebada de cor avermellada. A superficie dorsal presenta unha raia branca que vai da cabeza á cola. Os ollos son de cor negra. As femias distínguense facilmente dos machos por unha fila máis baixa e alongada de puntos ao longo do corpo.

*Caridina multidentata* chegou ao mundo da acuariofilia a comezos da década de 1980, introducida polo acuariofilista xaponés Takashi Amano. Úsanse en acuariofilia como limpadores debido á súa alimentación a base de algas.

*Caridina multidentata* coñeceuse anteriormente entre os acuaristas como *Caridina japonica*, rebautizándose como *Caridina multidentata* por mor dun estudo de 2006.

Pódese distinguir o sexo das pequenas Caridinas de forma sinxela xa que as femias miden aproximadamente o dobre que os machos que non superan os 3 cm. O abdome das femias tamén é moito máis avultado. Ademais as fileiras de puntos que percorren o seu corpo nas femias tenden a xuntarse formando liñas descontinuas.

## Reprodución 
*Caridina multidentata* vive tanto en pantanos como en correntes de auga doce. As femias indican a súa disposición para aparearse mediante a liberación de feromonas, cuxo rastro seguen os machos para atopalas. Unha vez que os ovos fertilizados son liberados, chegan a augas mariñas ou salobres nas que ten lugar o desenvolvemento das larvas. En catividade, no entanto, rexistráronse casos de reprodución en auga doce.

Cando os camaróns novos se metamorfosean na última etapa larval, e son semellantes a pequenos camaróns adultos, retornan á auga doce, onde transcorre o resto do seu ciclo vital.
Ficheiro:Caridina-multidentata-pregnant.png|Femia con posta de 10 días
Ficheiro:Yamatonumaebi-egg070917.jpg|Ovos
Ficheiro:Yamatonumaebi-larva070917.jpg|Larva
Ficheiro:Amano Exuvie 1.jpg|Muda do seu exoesqueleto

## Notas 
## Véxase tamén 
*
Río Haune

O **Haune**, chamado *Hunaha* a principios da Idade Media, é un río que discorre polos distritos de Fulda e de Hersfeld-Rotenburg, no leste de Hessen, Alemaña. 

É un afluente pola dereita do río Fulda.

Nace de preto de Dietershausen, ao sueste da cidade de Fulda, nas montañas Rhön.

O Haune flúe xeralmente cara ao norte e pasa polas cidades de Hünfeld, Burghaun e Haunetal.

Ten 66,5 km de lonxitude, e a súa conca abarca os 499 965 km². 

## Notas
En nome da lei

***En nome da lei*** (en ) é un filme estadounidense de 1971 producido e dirixido por Michael Winner e protagonizado por Burt Lancaster, Robert Ryan, Lee J. Cobb e Robert Duvall.

## Personaxes 
* Burt Lancaster como Jared Maddox
* Robert Ryan como Cotton Ryan
* Lee J. Cobb como Vincent Bronson
* Robert Duvall como Vernon Adams
* Sheree North como Laura Shelby
* Albert Salmi como Harvey Stenbaugh
* J. D. Cannon como Hurd Price
* Joseph Wiseman como Lucas
* Richard Jordan como Crowe Wheelwright
* John McGiver como Mayor Sam Bolden
* Ralph Waite como Jack Dekker
* John Beck como Jason Bronson
* William C. Watson como Choctaw Lee
* Walter Brooke como Luther Harris
* Robert Emhardt como Hersham
* Richard Bull como Dusaine
* John Hillerman como Totts
* Hugh McDermott como L.G. Moss
* Wilford Brimley como Marc Corman

## Notas 
## Véxase tamén 
### Bibliografía 
*
Fundamenta Krestomatio

A ***Fundamenta Krestomatio de la Lingvo Esperanto*** (**Crestomacia fundamental da lingua esperantista**), publicada por primeira vez en 1903 por L. L. Zamenhof, foi a primeira antoloxía de obras exemplares en esperanto, con obras orixinais e traducións. A maioría dos textos apareceron por primeira vez na revista *La Esperantisto* entre 1889 e 1895, pero algúns apareceron noutras publicacións entre 1887 e 1902. Os artigos que non foron autoría de Zamenhof foron corrixidos e adaptados por el.

Na *Krestomatio* aparece a versión en esperanto da gramática fundamental.
José Luis Ponce Alcázar

**José Luis Ponce Alcázar**, coñecido simplemente como **Ponce**, nado en Murcia o 27 de agosto de 1942 e finado o 15 de decembro de 2021, foi un futbolista español, que xogaba como dianteiro e lateral dereito.

## Traxectoria 
### Como futbolista 
Nacido no barrio murciano de Zeneta, formouse como futbolista no Murcia. Descartado polo club trala súa etapa xuvenil, xogou co Águilas na Terceira División. En 1961 fichou polo Ourense, da Segunda División, por petición do adestrador Molinuevo, que vía nel un prometedor dianteiro centro. Ponce disputou só 2 partidos esa tempada e 9 na seguinte, marcando un gol ante o Atlético Baleares.

Na tempada 1963/64 xogou no Albacete, De regreso a España, na tempada 1968/69 xogou no Córdoba, co que descendeu a Segunda División, tendo de novo como técnico a Kubala. Xogou no club andaluz ata 1970, cando fichou polo Calvo Sotelo, da Segunda División, onde viviu un novo descenso.

En 1971 regresou ao Murcia, club no que se formara pero co que nunca chegara a xogar no primeiro equipo. Militou nel durante tres tempadas, logrando dous ascensos consecutivos dende a Terceira ata a Primeira División. Despediu en Marsella ao seu representante e volveu a España en coche xunto á súa parella Purita. Pararon en Andorra, onde mercaron un revólver e unha escopeta, cos que levaron a cabo un atraco ao Banco Ibérico de Murcia o 7 de outubro de 1974, roubando máis dun millón de pesetas. Cumpriu seis anos de condena no cárcere de Carabanchel e tras recuperar a súa liberdade traballou como representante de futbolistas.

## Palmarés 
;Murcia
* **Segunda División (1):** 1972/73.
* **Terceira División (1):** 1971/72.

## Notas 
## Véxase tamén 
### Ligazóns externas 
* Datos do xogador na NASL .
Horatio C. Burchard

**Horatio Chapin Burchard**, nado en Marshall, Nova York, o 22 de setembro de 1825 e finado en Freeport, Illinois, o 14 de maio de 1908, foi un avogado, político estadounidense, membro da Cámara de Representantes por Illinois, director da Casa da Moeda dos Estados Unidos, membro do Instituto Internacional de Estatística e pai do Índice de Prezos ao Consumo (IPC).

## Traxectoria 
### Primeiros anos e formación 
Burchard naceu o 22 de setembro de 1825 en Marshall, condado de Oneida, Nova York, fillo de Frances Chapin e do diácono Horatio Burchard. En 1838, a familia trasladouse inicialmente a Aurora, Nova York, e logo a Beloit, Wisconsin, e en ambos os lugares estudou en diversas escolas públicas e privadas.

### Carreira política 
No ámbito da política, Burchard adheriuse ao Partido Republicano. En 1858 foi delegado na convención estatal republicana en Springfield e formou parte da Cámara de Representantes do Estado de Illinois entre 1863 e 1866. O 6 de decembro de 1869 resultou elixido como representante republicano no cuadraxésimo primeiro Congreso polo digalenastrito de Galena, inicialmente para cubrir a vacante deixada por E. B. Washburne, e logo foi reelixido catro veces máis, polo que exerceu este cargo ata o 3 de marzo de 1879.
[miniatura|[Retrato de Horatio C. Burchard (ca. 1860-1865)]]
Como director da Casa da Moeda, Burchard propuxo a suspensión da cuñaxe do dólar de ouro, xa que a moeda era demasiado pequena para o seu uso monetario e estaba xa practicamente fóra da circulación, e tamén se lle instou á derrogación da lei que autorizaba a cuñaxe dos dólares de comercio. Así mesmo, dirixiu a emisión da serie do de moedas de prata do dólar de Hawai de 1883.

Na súa condición de exdirector da ceca pública, Burchard foi membro das Comisións de Ensaios dos Estados Unidos de 1894, 1895, 1901 e 1903.

### Volta á avogacía 
En 1885 dimitiu do seu posto de director da ceca pública para exercer novamente a avogacía en Freeport, e foi membro da comisión encargada da revisión das leis de ingresos do Estado en 1885 e 1886. Tamén foi o encargado do xurado dos premios do departamento da minaría da Exposición Universal de Chicago de 1893.

## Notas 
## Véxase tamén 
### Bibliografía 
* Failor, K. M.; Hayden, E. (1972). *Medals of the United States Mint*. US Government Printing Office.
* Forrer, L. (1904). "" *En Biographical dictionary of medallists*. Vol. I. Spink & Son, Londres. Páxina 311.
* Raum, Green (1900). "Horatio Chapin Burchard". En *History of Illinois Republicanism*. Rollins Publishing, Chicago. Páxinas 364-366.
* Smith, P. (2012). "". En *American Numismatic Biographies*. Páxina 59.

### Outros artigos 
* Director da Casa da Moeda dos Estados Unidos
O ritmo da vinganza

***O ritmo da vinganza*** (en ) é un filme británico-estadounidense de 2020 dirixido por Reed Morano e escrito por Mark Burnell, quen escribiu a novela orixinal homónima. *O ritmo da vinganza* está protagonizado por Blake Lively, Jude Law e Sterling K. Brown, e conta a historia dunha muller aflixida que quere vingarse despois de descubrir que o accidente aéreo que matou a súa familia foi un ataque terrorista.

Estreouse en galego o 28 de xuño de 2022 a través da TVG.

## Personaxes 
* Blake Lively como Stephanie Patrick
* Jude Law como Iain Boyd
* Sterling K. Brown como Marc Serra
* Max Casella como Giler
* Geoff Bell como Green
* Richard Brake como Lehmans
* Raza Jaffrey como Keith Proctor
* Tawfeek Barhom como Reza Mohammad
* Nasser Memarzia como Suleman Kaif
* Amira Ghazalla como Alia Kaif

## Notas
Louis Bullock

**Louis Herbert Bullock Jr.**, nado o 20 de maio de 1976 en Washington, D.C., é un ex xogador profesional de baloncesto estadounidense. Ocupaba a pocisión de escolta cunha altura de 1,85 m. Formado na Universidade de Michigan, destacou sobre todo en España, onde conseguiu gañar dúas ligas ACB e ser MVP da Final en 2005.

## Traxectoria 
### Clubs 
*  Müller Verona (Serie A, 1999−2001)
*  Olimpia Milano (Serie A, 2001−2002)
*  Unicaja (ACB, 2002−2004)
*  Real Madrid (ACB, 2004−2010)
*  Cajasol Sevilla (ACB, 2010−2011)
*  Asefa Estudiantes (ACB, 2012)

## Palmarés 
### Colectivo 
* **Campión da EuroCup (1)**: 2007
* **Campión da Liga Española (2)**: 2005, 2007

### Individual 
* **Quinteto ideal da Euroliga (1)**: 2001
* **MVP da Final da ACB (1)**: 2005
* **Campión do concurso de triplas da ACB (3)**: 2004, 2006, 2008
* **Máximo anotador da Serie A (1)**: 2002

## Véxase tamén 
### Ligazóns externas 
* Perfil en ACB
* Perfil en Basketball Reference
Auki Tituaña

**Auki Kanaima Tituaña Males**, nado en Cotacachi o 2 de xaneiro de 1965, nado como **Segundo Antonio Tituaña Males**, é un economista, político e dirixente indíxena ecuatoriano de etnia kichwa. Foi alcalde de Cotacachi e presidente da Asociación de Municipalidades do Ecuador.

## Traxectoria 
Nado en Cotacachi o 2 de xaneiro de 1965 como Segundo Antonio Tituaña Males, cambiou os seus nomes polos indíxenas Auki, que significa enerxía, e Kanaima, “guerreiro reivindicador dos vencidos”.

Os primeiros anos universitarios cursounos na Universidade Católica de Ibarra e na Central de Quito. Entre 1984 e 1990 estudou Economía en Cuba, nas universidades de Camagüey e da Habana, grazas a unha bolsa do goberno cubano. Alí, cun compañeiro otavaleño, aprendeu a falar kichwa.

### Matrimonio 
Está casado dende 1988 con Luz Marina Vega Conejo, irmá da dirixente política Nina Pacari. Ten tres fillas: Kuri Pacha (Tempo de Ouro), Allpa Pacari (Terra do Amencer) e Katic Nina Yuyaric (Herdeira das Memorias de Lume).

## Carreira política 
En 1995, xunto con outros dirixentes indíxenas fundou o movemento Pachakutik como brazo político da Confederación de Nacionalidades Indíxenas de Ecuador (Conaie). 

### Alcalde de Cotacachi (1996-2009) 
En 1996 foi elixido alcalde do municipio de Cotacachi en Imbabura, sendo un dos primeiros alcaldes indíxenas na historia ecuatoriana. Foi reelixido en 2000 e 2004. Nas eleccións para a alcaldía de Cotacachi o 26 de abril de 2009 foi derrotado por Alberto Anrango, candidato de PAIS e tamén kichwa.

Durante a súa xestión como alcalde de Cotacachi implementou medidas para erradicar o analfabetismo e reducir a fenda dixital, así mesmo aplicou o sistema de orzamento participativo en que por medio de asembleas cantonais anuais se transmitía á alcaldía a información sobre o uso que os cidadáns preferían dos recursos públicos cantonais á vez que tales asembleas facían de avaiadoras sobre o uso dado ao orzamento do ano anterior.

### Post-alcaldía 
En 2011 foi candidato á presidencia da Conaie como representante da Federación de Indíxenas da Serra Norte. Logo de obter 353 votos foi derrotado por Humberto Cholango con 472 votos.

En outubro de 2012 foi nomeado candidato á vicepresidencia de Ecuador como binomio de Guillermo Lasso polo movemento Creando Oportunidades (CREO).

Tituaña desafiliouse de Pachakutik, un día antes do seu nomeamento como candidato. Tituaña posteriormente renunciou a integrar o binomino con Lasso, alegando que a dirixencia do seu anterior partido Pachakutik lle puxo obstáculos legais á súa inscrición como candidato vicepresidencial.

### Acalde de Cotacachi 
En maio de 2019 asumiu por cuarta ocasión a alcaldía de Cotacachi, logo de gañar as eleccións en representación do movemento Concertación.

## Recoñecementos internacionais 
Resultado do seu labor como alcalde de Cotacachi obtivo tres premios internacionais.

* Premio Internacional Dubai ás Mellores Prácticas. Outorgado polo Municipio de Dubai e ONU-HABITAT. (2000)
* Premio "Cidade de paz". Outorgado pola UNESCO. (2002)
* Premio Cidades Dixitais. Outorgado por AHCIET. (2007)

## Notas
Donna Pope

**Donna (Kolnik) Pope**, nada en Cleveland, Ohio, o 15 de outubro de 1931, é unha política e alta funcionaria estadounidense, que ocupou o posto de directora da Casa da Moeda dos Estados Unidos entre 1981 e 1991, baixo a presidencia de Ronald Reagan.

## Traxectoria 
Donna Pope naceu en Cleveland, Ohio, o 15 de outubro de 1931,

### Actividade política 
A partir de 1972 foi membro da Cámara de Representantes de Ohio, polo Partido Republicano, e en 1978 foi elixida voceira da minoría. Nesta cámara mantívose durante seis períodos lexislativos

En 1979 e 1980 foi copresidenta da campaña electoral de Ronald Reagan en Ohio e tamén copresidiu a delegación deste Estado na Convención Nacional Republicana de 1980.

Durante o seu período na ceca pública emprendeu unha fonda renovación do programa de emisións conmemorativas. Entre os feitos máis destacables deste período están a cuñaxe das primeiras moedas conmemorativas desde 1954 —e en ouro, as primeiras desde 1933— e o inicio do exitoso programa *American Eagle*; dirixiu os programas de moedas dun dólar conmemorativo e no seu derradeiro ano como directora lanzouse o dólar de prata conmemorativo da guerra de Corea.

Outra das súas achegas foi a creación da Oficina do Historiador da Casa da Moeda dos Estados Unidos, para investigar sobre a historia desta institución.

## Vida persoal 
Donna Pope casou o 21 de outubro de 1951 con Raymond Pope, con quen tivo dúas fillas.

## Notas 
## Véxase tamén 
### Bibliografía 
* McPike, S. (2015). "Six Women Who Have Led the United States Mint ". *United States Mint News*. 18 de marzo.
* Smith, P. (2012). "". En *American Numismatic Biographies*. Páxina 296.

### Outros artigos 
* Director da Casa da Moeda dos Estados Unidos

### Ligazóns externas 
* Retrato de Donna Pope (*Ronald Reagan Presidential Library & Museum*)
Xunta tórica

dereita|miniatura|265x265px| Algunhas xuntas tóricas pequenas
dereita|miniatura|150x150px| Varios perfís
Unha **xunta tórica** ou **anel tórico** (pola forma tórica) ou **anel de xunta** ***O-ring***, polo seu nome en inglés, é unha xunta en forma de anel. Está composto xeralmente por elastómeros e ten diferentes perfís segundo a súa aplicación. 

## Usos 
Desenvolveuse para ser unha xunta de selado flexible, que pode soportar altas temperaturas e non permite que flúan líquidos ou gases. Utilízase en varios sistemas pneumáticos e hidráulicos.

Colócanse en sucos especialmente deseñados nos elementos de selado, normalmente eixos e tapas.

Existen varios tipos de xuntas tóricas para diversas aplicacións, por exemplo en función do material do que estea feita. Neste caso, obsérvase principalmente a presión e temperatura de traballo a que vai ser sometido.

## Historia 
A patente nos EEUU para a xunta tórica foi asinada en 1937 por un danés de 72 anos chamado Niels Christensen. Previamente xa fora concedida a patente a un sueco, décadas antes, o 12 de maio de 1896 a J. O. Lundberg, quen finanlmente foi recoñecido como o inventor da xunta tórica. 

O *Space Shuttle Challenger* (Transbordador espacial da NASA) desintegrouse 73 s despois do lanzamento debido ao uso dunha xunta tórica que fixo que o SRB se desprendese co uso de fluoroelastómeros FKM inconvenientes a temperaturas extremadamente frías antes do desenganche, polo que perdeu a súa elasticidade e, polo tanto, a súa capacidade para recuperar a súa forma tras o movemento previsto da xunta tras a saída dos gases de escape e pola súa sobrecompresión na montaxe.

## Mantemento de xuntas tóricas 
Os aneis tóricos necesitan un mantemento adecuado. Algunhas recomendacións para o seu uso son as seguintes:

* Evitar a exposición solar, porque perden flexibilidade e endurecen.
* No mantemento preventivo é recomendábel cubrir as xuntas cunha pequena capa de silicona que proporcione unha maior resistencia ao envellecemento.
* Ao montar unha xunta, hai que asegurarse de que está perfectamente instalada e de que non estea pinchada en ningún punto.
* Cando se sospeite que unha xunta está en mal estado, hai que substituíla por outra nova. Normalmente o equipo que protexe a xunta é moito máis caro que a xunta en si.

## Notas 
## Véxase tamén 
### Outros artigos 
* Selo cilíndrico
* Polímero
* Degradación de polímeros

### Ligazóns externas 
* Xunta tórica básica de C. Otto Gehrckens
* Deseño con fluoroelastómeros
* "Dichtomatik O-ring Text", para o nivel introductorio
* "Estándar (AS568), Métrico, Sueco (SMS), Tamaños de xuntas tóricas francesas e JIS"
* "Aplicacións de deseño de prensaestopas de xunta tórica dinámica, estática e axial"
* "Selos e solucións de selado, xuntas tóricas"
* "Táboa de xuntas tóricas AS-568"
Latino sine flexione

**Latino sine flexione** (latín sen flexión, abreviado LSF), tamén chamado **Interlingua de Peano** (abreviado IL), é unha lingua auxiliar presentada polo matemático italiano Giuseppe Peano no ano 1903. É unha versión simplificada da lingua latina, libre de flexións nominais e verbais: a nivel de vocabulario, utiliza unicamente a forma ablativa dos nomes e a forma imperativa dos verbos; a nivel de gramática, utiliza preferentemente partículas gramaticais (por exemplo, a preposición de expresa xenitivo).

O esbozo inicial foi publicado na *Rivista dei Matematica* / *Revue de Mathématiques*, baixo o título *Latino sine Flexione, Lingua Auxiliare Internationale*.​ Peano argumenta que outras linguas auxiliares son innecesarias, xa que xeralmente a lingua latina xa achega a terminoloxía científica internacional. O artigo empeza en latín clásico, e gradualmente suprime as diversas flexións gramaticais, mostrando así a aplicación práctica da idea.

## Véxase tamén 
### Bibliografía 
#### Publicacións de Peano 
*
*
*
*
*

### Ligazóns externas 
* Instituto pro Latino sine flexione - Sitio en latino sine flexione; os escritos orixinais de Peano sobre esta lingua, blog en latino sine flexione, etc.
* Blog en Latino sine Flexione
* (Latino sine flexione) 100 exemplo de Interlingua, ab Giuseppe Peano
* (Latino sine flexione) Revista "Discussiones", de Academia Pro Interlingua (1909-13) 
* Nuntios: Latino sine Flexione in http://nuntios.blogspot.com/
Solresol

O **solresol** é unha lingua artificial deseñada polo francés François Sudre a partir de 1827. O solresol alcanzou unha breve popularidade, alcanzando o seu punto máximo coa publicación *Grammaire du Solrésol* de Boleslas Gajewski en 1902. Está baseada en notas musicais, polo que pode asubiar ou tocar un instrumento musical. así como falar. Ten só sete unidades mínimas: as sete notas básicas. Esta escaseza de fonemas, non obstante, supón unha gran versatilidade á hora de transmitir a lingua por medios distintos ao convencional. Así, por exemplo, o solresol pódese escribir de varias maneiras seguindo codificacións establecidas: nun pentagrama, cos números do 1 ao 7, coas iniciais das notas (d, r, m, f, so, l, s). , cun alfabeto estenográfico de sete figuras sinxelas, coas sete cores do arco da vella. Pódense utilizar outros sistemas non gráficos, como xestos e códigos de pulsación, por exemplo.

Do mesmo xeito que con linguas como o ro, as palabras divídense en categorías de significado, en función da primeira sílaba ou nota musical. As palabras que comezan por 'sol' teñen significados relacionados coas artes e as ciencias; os que comezan por 'solsol', enfermidade e medicina (por exemplo solresol é "lingua", mentres que solsolredo é "xaqueca").

Unha característica única de solresol é que algúns antónimos obtéñense dicindo as sílabas, ou notas, ao revés. Así, fala significa "bo" ou "sabrosa", mentres que lafa significa "malo".

Despois dun éxito relativamente breve, caeu no esquecemento ante linguas máis exitosas como o esperanto. A pesar diso, aínda hai unha pequena comunidade de entusiastas do solresol espallados polo mundo, e mellor quen de comunicarse entre eles a través de Internet que nunca.

## Notas 
## Véxase tamén 
### Ligazóns externas 
* Wiki en solresol 
* Gramática do solresol de Boleslas Gajewski